
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS GARANTIJOS SUTEIKIMO UAB „RADVILIŠKIO VANDUO“ PASKOLAI GAUTI

2026 m.                       d. Nr. T-   
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu ir atsižvelgdama į Radviliškio rajono savivaldybės kontrolės ir audito tarnybos 2026 m. balandžio 14 d. išvadą Nr. VA-2 „Dėl garantijos suteikimo UAB „Radviliškio vanduo“ ir UAB „Radviliškio vanduo“ 2026 m. balandžio 2 d. raštą Nr. S-110 „Dėl Radviliškio rajono savivaldybės garantijos kredito sumai ir terminui“, Radviliškio rajono savivaldybės taryba nusprendžia:
.	Suteikti garantiją uždarajai akcinei bendrovei „Radviliškio vanduo“ sudaryti iki 5 (penkerių) metų trukmės paskolos sutartį dėl ne didesnės kaip 537 900 Eur paskolos, skirtos Šeduvos vandenvietės rezervuaro įrengimo darbams atlikti.
.	Įpareigoti uždarosios akcinės bendrovės „Radviliškio vanduo“ direktorių, o jam nesant laikinai einantį direktoriaus pareigas, pasirašyti paskolos sutartį su kredito įstaiga, pasirenkant Savivaldybei ir bendrovei palankiausias paskolos sąlygas. 
.	Įpareigoti uždarosios akcinės bendrovės „Radviliškio vanduo“ direktorių grąžinti paskolą ir mokėti palūkanas paskolos sutartyje numatytu laiku.
.	Įgalioti Radviliškio rajono savivaldybės merą pasirašyti su garantijos suteikimu susijusius dokumentus. 
.	Pavesti Radviliškio rajono savivaldybės administracijos Finansų skyriui vykdyti šio sprendimo kontrolę. 
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL SAVIVALDYBĖS GARANTIJOS SUTEIKIMO UAB „RADVILIŠKIO VANDUO“ PASKOLAI GAUTI“
AIŠKINAMASIS RAŠTAS

2026-05-04
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Teikiamo projekto tikslas – suteikti garantiją UAB „Radviliškio vanduo“ 537 900 Eur ilgalaikei (5 metų) banko paskolai, kuri bus panaudota Šeduvos vandenvietės rezervuaro įrengimo darbams atlikti. Projekto tikslas – padidinti vandens tiekimo efektyvumą Šeduvos mieste. 
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – UAB „Radviliškio vanduo“, rengėjas – Radviliškio rajono savivaldybės administracijos Investicijų ir turto valdymo skyrius.
. Kaip šiuo metu yra reguliuojami sprendimo projekte aptarti teisiniai santykiai.
Projektas parengtas Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos biudžeto sandaros įstatymo 17 straipsnio 1 dalies 5 punktu, Lietuvos Respublikos fiskalinės sutarties įgyvendinimo konstitucinio įstatymo 4 straipsnio 7 dalimi, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“,  4 punktu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujų teisinio reguliavimo nuostatų nereikia, nes galiojantys teisės aktai – Vietos savivaldos įstatymas, Lietuvos Respublikos biudžeto sandaros įstatymas ir kt. – jau reglamentuoja, kada ir kaip savivaldybių valdomoms įmonėms suteikiamos paskolų garantijos.
Tarybai pritarus sprendimui suteikti garantiją UAB „Radviliškio vanduo“ dėl 537 900,00 Eur penkerių metų trukmės ilgalaikės paskolos Šeduvos vandenvietės rezervuaro įrengimo darbams atlikti, šiais darbais bus siekiama modernizuoti esamą infrastruktūrą ir užtikrinti vandens tiekimą priešgaisrinei saugai. Taip pat planuojama užtikrinti patikimesnį ir kokybiškesnį vandens tiekimą gyventojams. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Sprendimui įgyvendinti papildomų teisės aktų priimti, pakeisti ar pripažinti netekusiais galios nereikės.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristu, kalbininku, direktore, vicemerais, meru.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Vadovaujantis Lietuvos Respublikos korupcijos prevencijos įstatymu šiam sprendimo projektui antikorupcinis vertinimas nėra taikytinas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
Radviliškio rajono savivaldybės kontrolės ir audito tarnybos išvada.



Sprendimo projektą parengė
Investicijų ir turto valdymo skyriaus vyriausioji  specialistė                                   Lina Labanauskienė 



